Χούλιαν Κουέστα

Ο Χούλιαν Κουέστα Ντίαθ (28 Μαρτίου 1991, Καποτεχάρ, Ισπανία) είναι Ισπανός επαγγελματίας ποδοσφαιριστής, ο οποίος αγωνίζεται ως τερματοφύλακας για τον Άρη Θεσσαλονίκης.

Καριέρα
Ο Κουέστα ξεκίνησε από τις ακαδημίες της Σεβίλλης και εντάχθηκε στη δεύτερη ομάδα του συλλόγου σε ηλικία δεκαεννέα ετών. Στις 28 Ιανουαρίου 2013 πραγματοποίησε το ντεμπούτο του στην Πριμέρα Ντιβισιόν, στη νίκη της Σεβίλλης εναντίον της Γρανάδα με 3-0.

Το 2014 μεταγράφηκε στην Αλμερία, όπου παρέμεινε για τρεις σεζόν. Το 2017-18 αγωνίστηκε στην Βίσλα Κρακοβίας και το καλοκαίρι του 2018 υπέγραψε στον Άρη, αγωνιζόμενος τέσσερις χρονιές στο Γιουρόπα Λιγκ. Ανανέωσε το συμβόλαιό του για δύο ακόμη χρόνια και συνεχίζει στους "κίτρινους" και τη σεζόν 2023-24, όντας ο βασικός κι αναντικατάστος πορτιέρο της ομάδας καθώς και ο παλαιότερος εν ενεργεία παίκτής της.

Ο Χουλιάν είναι ιδιαιτέρως αγαπητός στον τόπο καταγωγής του και για το λόγο αυτό στις 23 Μαρτίου του 2015 το αθλητικό κέντρο της περιοχής όπου γεννήθηκε πήρε το όνομα του με πρωτοβουλία του τότε Δημάρχου, Χοσέ Λουίς Φεράν.

Παραπομπές

Εξωτερικοί σύνδεσμοι 
   
 Προφίλ στο Transfermarkt.com

Ισπανοί ποδοσφαιριστές
Ισπανοί ποδοσφαιριστές στο εξωτερικό
Τερματοφύλακες ποδοσφαιριστές
Ποδοσφαιριστές ΟΝ Αλμερία
Ποδοσφαιριστές Σεβίγια ΑΚ
Ποδοσφαιριστές Σεβίλλη ΦΚ
Ποδοσφαιριστές Πριμέρα Ντιβιζιόν
Ποδοσφαιριστές Βίσλα Κρακοβίας
Ξένοι ποδοσφαιριστές στην Πολωνία
Ποδοσφαιριστές Εκστρακλάσα
Ποδοσφαιριστές Άρη Θεσσαλονίκης
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα